Tore Bissara

Ła Tore Bissara, ciamà anca Tore de Piasa o Tore sivega, ła xe na tore civega che ła se prospeta so Piasa dei Siuri, afiancà a ła conosua Baxełega Paładiana de Andrea Paładio. Co i so 82 metri el xe on dei edifici pi alti de ła sità.

 Storia 
Łe prime notisie łe vien dal 1174 cuando ła tore vien edifegà, pa vołer de ła fameja Bissari, visin al so pałaso. Tra el 1211 e el 1229 el comun de Vicensa el ga conprà sia el pałaso (co ł'intension de farło diventare sede del podestà) che ła tore. Sapà dal bruto teremoto del 25 xenaro 1348, ła vien alsà verso ła metà del XV secolo, diventando ł'altesa de deso. Rento xe sta posisionà rełicue de Santi e sincue canpane. Numarusi i xe sta i interventi che inte el corso dei secołi xe na drio pa mantener stabiłità e bełesa de ła tore. Ai piè xe sta cołocà on arco trionfante par el monumento dei caduti de guera, sormontà da on stema e da on grupo scultorio de ła Madona incoronà, in trono col toxeto e du santi.  On poco pi alto xe cołocà in basoriłievo de marmo el Leon de San Marco. Ai fianchi xe incastonà łapide comemorative e inte na nichia ghe xe na statua acefała de Pallade Atena, forse inte ł'epoca romana.

El 18 de marso 1945 ła tore (insieme a ła Baxełega Paładiana) xe sta colpia da on bonbardamento angło merican. Ła punta de ła tore ciapò fogo e el cupołin  sciocò xo par tera, ła tore se gà prexentà cosita ai vixentini, el dì dopo, tajà. Łe canpane anca se ga stacà, distrute inte el pavimento de ła piasa. Insieme a ła Baxełega i ani drio ła tore vien ricostruia.

 Bibliografia 
 Ettore Motterle, Il Peronio di Vicenza inte el 1481, Vicenza, Ente Fiera Vicenza, 1973.
 Emanuele Zuccato, La Campana di Torre Bissara, Padova, Dambruoso, 1947.

 Gałaria de foto 

 Altri projeti 

 Linganbi foresti 



Categoria:Architeture de Vicensa
Bissara